చెన్నై: ఉత్తర చెన్నైలోని ఆర్కే నగర్ శాసనసభ నియోజకవర్గానికి జరుగనున్న ఉప ఎన్నికలో అభ్యర్థుల గెలుపును యువతే తీర్మానించనుంది. ఆ స్థాయిలో యువ ఓటర్ల సంఖ్య అధికంగా ఉంది. ఈ నెల 21న జరుగనున్న ఉప ఎన్నికలో యువత మెచ్చే అభ్యర్థి గెలిచే అవకాశముంది. ఈ నియోజకవర్గానికి కొత్తగా నమోదైన ఓటర్లలో యువతే అత్యధికంగా ఉండడం గమనార్హం. మాజీ ముఖ్యమంత్రి జయలలిత మరణించిన అనంతరం మొదటిసారిగా జరుగనున్న ఆర్కే నగర్ ఉప ఎన్నికల ఫలితం ఎలా ఉంటుందో తెలుసుకు నేం దుకు రాష్ట్ర ప్రజలు ఆసక్తి చూపుతున్నారు. ఈ ఎన్నికల్లో అధికార అన్నాడీఎంకే అభ్యర్థి మాజీ మంత్రి ఈ.మధుసూదన్, డీఎంకే అభ్యర్థి మరుదు గణేష్, అన్నాడీఎంకే అసమ్మతి నేత టీటీవీ దినక రన్ల మధ్యే గట్టి పోటీ ఉంటుంది. ఈ ముగ్గురు గణనీయంగా ఓట్లు చీలుస్తారని, ఇందువల్ల విజయం ఎవరిని వరిస్తుందో గణించలేని పరిస్థితి నెలకొంది.   ప్రస్తుత రాజకీయాలకు అనుగుణంగా ప్రచారం, హామీలు జయాపజయాలను నిర్ణయిస్తాయని ఇక్కడ జరిపిన సర్వేలలో తేలింది. అయితే ఈ నియోజకవర్గంలో ఉన్న యువకుల ఓట్లే అభ్యర్థుల గెలుపును తీర్మానిస్తాయని తాజాగా జరిపిన సర్వేలో స్పష్టమైంది. ఆర్కే నగర్లో మొత్తం 2,26,714 మంది ఓటు హక్కు కలిగి ఉండగా, వీరిలో పురుషులు 1,10,202 కాగా, మహిళలు 1,16,413 మంది. వీరిలో 18 నుంచి 80 యేళ్ల పైబడినవారు ఎంతమంది, 18 నుంచి 19 యేళ్లలోపు ఉన్న ఓటర్లు ఎంతమంది అని వేర్వేరుగా గణించారు. ఇందులో 18 నుంచి 19 యేళ్లలోపున్నవారు 2,956 మంది, 20 నుంచి 29 యేళ్లలోపున్నవారు 58,530 మంది, 30 నుంచి 39 వరకు 63,913 మంది, 40 నుంచి 49 యేళ్ల వరకు 48,215 మంది, 50 నుంచి 59 యేళ్ల వరకు 30,103 మంది, 60 నుంచి 69 యేళ్ల వరకు 15,728 మంది, 70 నుంచి 79 యేళ్ల వరకు 5,983 మంది, 80 యేళ్ల పైబడిన ఓటర్లు 1,884 మంది ఉన్నారు. దీనిని బట్టి 40 యేళ్ల పైబడిన ఓటర్ల సంఖ్య సుమారు ఒక లక్ష లోపే ఉందని తెలిసింది. ఇందువల్ల అధికంగా ఉన్న 1,25,399 మంది యువ ఓటర్లే తమ గెలుపును తీర్మానిస్తారని గ్రహించిన అభ్యర్థులు వారిని ఆకట్టుకునే ప్రయత్నాల్లో దిగారు.
chennai: uttara chennailooni aarke nagar saasanasabha niyojakavargaaniki jaruganunna upa ennikalo abhyardhula gelupunu yuvathe teermaaninchanundi. aa sthaayilo yuva otarla sankhya adhikamgaa undi. ee nela 21na jaruganunna upa ennikalo yuvata mechhe abhyarthi geliche avakaasamundi. ee niyojakavargaaniki kottagaa namodaina otarlalo yuvathe atyadhikamgaa undadam gamanarham. maji mukhyamantri jayalalita maraninchina anantaram modatisaarigaa jaruganunna aarke nagar upa ennikala phalitam ela untundo telusuku nem duku rashtra prajalu aasakti chuuputunnaaru. ee ennikallo adhikara annadienke abhyarthi maji mantri ee.madhusudan, dmca abhyarthi marudu ganesh, annadienke asammati netha ttv dinaka ranla madhye gatti poty untundi. ee mugguru gananeeyamgaa otlu cheelustaarani, induvalla vijayam evarini varistundo ganinchaleni paristhiti nelakondi.   prastuta raajakeeyaalaku anugunamgaa prachaaram, haameelu jayaapajayaalanu nirnayistaayani ikkada jaripina sarvelalo telindi. ayithe ee niyojakavargamlo unna yuvakula otle abhyardhula gelupunu teermaanistaayani taajaagaa jaripina sarvelo spashtamaindi. aarke nagarlo mottam 2,26,714 mandi otu hakku kaligi undagaa, veerilo purushulu 1,10,202 kaga, mahilalu 1,16,413 mandi. veerilo 18 nunchi 80 yella paibadinavaaru entamandi, 18 nunchi 19 yellalopu unna otarlu entamandi ani ververugaa ganinchaaru. indulo 18 nunchi 19 yellalopunnavaaru 2,956 mandi, 20 nunchi 29 yellalopunnavaaru 58,530 mandi, 30 nunchi 39 varaku 63,913 mandi, 40 nunchi 49 yella varaku 48,215 mandi, 50 nunchi 59 yella varaku 30,103 mandi, 60 nunchi 69 yella varaku 15,728 mandi, 70 nunchi 79 yella varaku 5,983 mandi, 80 yella paibadina otarlu 1,884 mandi unnaaru. deenini batti 40 yella paibadina otarla sankhya sumaru oka laksha lope undani telisindi. induvalla adhikamgaa unna 1,25,399 mandi yuva otarle tama gelupunu teermaanistaarani grahinchina abhyardhulu vaarini aakattukune prayatnaallo digaaru.